
С П О Р А З У М Е Н И Е

за съвместното осигуряване на безопасни и здравословни условия на труд и опазване на околната среда


Днес  …………………….., в гр. Пирдоп, в изпълнение на изискванията на чл. 18 от Закона за здравословни и безопасни условия на труд (“ЗЗБУТ”) се сключи настоящето споразумение за съвместното осигуряване на безопасни и здравословни условия на труд, между „Аурубис България” АД, гр. Пирдоп, наричано по-долу ,,Възложител“ и …………………… наричано по-долу ,,Изпълнител“ за дейности на територията на ВЪЗЛОЖИТЕЛЯ, съгласно Договор/ Поръчка №…………………..………........../ ……………………….. год.

Страните се споразумяха за следното:

I. ОТГОВОРНИ ЛИЦА ЗА КООРДИНИРАНЕ НА СПОРАЗУМЕНИЕТО

Координирането на съвместното прилагане на настоящото споразумение се възлага на следните отговорни лица:

1. За ВЪЗЛОЖИТЕЛЯ:
1.1. Юлий Милчев Маринов – Оперативен Ръководител ЗБУТ 
моб. тел.: +359 887 758 991, e-mail: I.Marinov@aurubis.com
1.2. Боян Велинов Николов – Инспектор, Здраве и безопасност при работа 
моб. тел.: +359 879 520 310, e-mail: B.Nikolov@aurubis.com
1.3. Иван Станчов Червенков – Инспектор, Здраве и безопасност при работа
моб. тел.: +359 888 975 918, e-mail: I.Chervenkov@aurubis.com
1.4. Радослава Стоянова Николова – Експерт, превоз на опасни товари по шосе
моб. тел.: +359 888 740 096, e-mail: R.Nikolova@aurubis.com
1.5. Красимир Славов Славов – Оперативен ръководител, Екология (част ООС)
моб. тел.: + 359 887 707 524, e-mail: K.Slavov@aurubis.com


2. За ,,…………………………………………………………………………“
(Наименование на фирма Изпълнител/Доставчик)
2.1 .............................................................................................................................................
...................................................................................................................................................
             (име, презиме, фамилия, длъжност, моб.тел, e-mail)

II. ОБЩИ ПОЛОЖЕНИЯ

3. С настоящото споразумение се определят изискванията и задълженията, които страните приемат да изпълняват за осигуряване на безопасни и здравословни условия на труд на работещите, назначени на трудов договор или работещи на друго правно основание ИЗПЪЛНИТЕЛЯ, всички наричани за краткост в текста „служители“, както и живота и здравето на други лица, които се намират в района на извършваната от тях дейност.
4. [bookmark: _GoBack]При извършване на възложените видове работи и дейности, нормативните документи по безопасност и здраве при работа и опазване на околната среда са еднакво задължителни за страните по споразумението.
5. Длъжностните лица от страна на ВЪЗЛОЖИТЕЛЯ и на ИЗПЪЛНИТЕЛЯ, които управляват трудовите процеси отговарят за осигуряване условията по безопасност и здраве при работа в ръководените от тях дейности, като са длъжни незабавно взаимно да се информират за всички опасности и вредности.
6. Длъжностните лица от страна на ВЪЗЛОЖИТЕЛЯ и ИЗПЪЛНИТЕЛЯ, натоварени със задълженията по осигуряване на безопасност и здраве при работа, участват в оперативни срещи за координиране на мероприятията, осъществяват контрол за спазване изискванията на нормативните актове и изпълнението на задълженията в тази област. 
7. При констатиране на непосредствена опасност за живота и здравето на работещите на съвместно използваната работна площадка на ВЪЗЛОЖИТЕЛЯ, длъжностните лица от страна на ВЪЗЛОЖИТЕЛЯ спират работата на машини, съоръжения, оборудване и работни места, както и незабавно информират за това съответното длъжностно лице на ИЗПЪЛНИТЕЛЯ за предприемане на мерки и отстраняване на опасностите. 
8. Забранява се внасяне, купуване, продаване и употреба на алкохол, наркотични и упойващи вещества на територията на ВЪЗЛОЖИТЕЛЯ.
9. Забранява се достъп на служители на ИЗПЪЛНИТЕЛЯ в други, извън обхвата на работите по договор/поръчка/възлагателно писмо, производствени и ремонтни помещения или открити площадки на територията на ВЪЗЛОЖИТЕЛЯ.
10. Преди започване на работа отговорните длъжностни лица от съответното направление/отдел на ВЪЗЛОЖИТЕЛЯ и отговорните длъжностни лица, определени от ИЗПЪЛНИТЕЛЯ, съгласно предмета на договора/поръчката/ възлагателното писмо установяват обезопасеността на работното оборудване чрез попълване на форма FM-HNSD-026-B Протокол за предаване на съоръжения за ремонт. Премахнатите вследствие на работата обезопасителни съоръжения, ограждения, покрития и други средства предназначени за осигуряване на здравословни и безопасни условия на труд, се възстановяват от ИЗПЪЛНИТЕЛЯ.
11. След приключване на дейностите съоръжението се предава за експлоатация чрез попълване на форма FM-HNSD-027-B Протокол за приемане на съоръжения от ремонт.
12. Регламентираните за тютюнопушене места на територията на ВЪЗЛОЖИТЕЛЯ са обозначени с указателни знаци и табели.
13. За безопасността на ел. съоръженията отговаря собственикът им, като организира замервания на тяхната защита с необходимата им периодичност, съгласно Българското законодателство.
14. За безопасната експлоатация на съоръженията с повишена опасност (СПО) отговаря съответният им ползвател.
15. ВЪЗЛОЖИТЕЛЯТ не носи отговорност за трудови злополуки със служители на ИЗПЪЛНИТЕЛЯ, предизвикани от собствената им дейност и станали на работната площадка, находяща се на територията на ВЪЗЛОЖИТЕЛЯ.
16. При наемане на друг ИЗПЪЛНИТЕЛ в същата работна зона от страна ВЪЗЛОЖИТЕЛЯ се сключва Споразумение по чл. 18 от ЗЗБУТ между ВЪЗЛОЖИТЕЛЯ и всички ИЗПЪЛНИТЕЛИ изпълняващи дейности в същата работна зона.
17. Допускането до начален инструктаж от страна на ВЪЗЛОЖИТЕЛЯ се разрешава след представяне на необходимите документи по безопасност и здраве от ИЗПЪЛНИТЕЛЯ, съгласно FM-HNSD-006-B Списък за проверка на документацията по безопасност и здраве, който е неразделна част от договор/ поръчка за изпълнение. ИЗПЪЛНИТЕЛЯТ се задължава да представя своите служители за начален инструктаж, оборудвани с небходимите лични предпазни средства (“ЛПС”) и работно облекло, съгласно предмета на дейност и оценката на риска.

III. ЗАДЪЛЖЕНИЯ НА ВЪЗЛОЖИТЕЛЯ

18. Длъжностните лица по безопасност и здраве при работа на ВЪЗЛОЖИТЕЛЯ имат право да изискват и извършват проверка на всички предвидени документи в нормативната уредба по безопасност и здраве при работа, включително и удостоверенията/сертификатите за притежавана квалификация.
19. ВЪЗЛОЖИТЕЛЯТ провежда начален инструктаж на служителите на ИЗПЪЛНИТЕЛЯ, според изискванията на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд. 
       Началният инструктаж се провежда всеки работен ден в 09.00 ч.
	Начален инструктаж извън регламентираното по-горе време се провежда само при аварийни ситуации със заявяване на дежурен служител от направление  Здравословни и безопасни условия на труд  - моб. тел. +359 887 98 63 93.
       Не се допускат на територията на ВЪЗЛОЖИТЕЛЯ служители на ИЗПЪЛНИТЕЛЯ, които не са преминали начален инструктаж от страна на ВЪЗЛОЖИТЕЛЯ. Инструктажът се провежда по утвърдена програма и се регистрира по установения от българското законодателство ред. Останалите видове инструктаж на служителите на ИЗПЪЛНИТЕЛЯ се провеждат и регистрират от негово, определено със заповед длъжностно лице.
20. Когато работната площадка на ИЗПЪЛНИТЕЛЯ се намира на територията на  производство на ВЪЗЛОЖИТЕЛЯ служителите преминават извънреден инструктаж за съответното работното място от определеният за това служител на ВЪЗЛОЖИТЕЛЯ работещ в съответното производство.
21. ВЪЗЛОЖИТЕЛЯТ осъществява контрол за спазване изискванията на нормативните актове и изпълнението на задълженията по осигуряване на безопасност и здраве при работа и опазване на околната среда.
22. При констатирани нарушения или неизпълнение на задължения по осигуряване на здравословни и безопасни условия на труд ВЪЗЛОЖИТЕЛЯТ информира писменно ИЗПЪЛНИТЕЛЯ и изисква от него прилагането на съответни мерки, включително и за налагане на санкции на виновните длъжностни лица.
23. ВЪЗЛОЖИТЕЛЯТ предоставя при поискване от ИЗПЪЛНИТЕЛЯ копия от Оценката  на риска (работна зона/работно място), Аварийния план за съответното работно място (работна зона) и Инструкцията за съвместна работа на съответното производство на ВЪЗЛОЖИТЕЛЯ (когато е налична/приложима).

IV. ЗАДЪЛЖЕНИЯ НА ИЗПЪЛНИТЕЛЯ

24. ИЗПЪЛНИТЕЛЯТ определя писмено отговорно длъжностно лице по безопасност и здраве при работа.
25. ИЗПЪЛНИТЕЛЯТ представя на ВЪЗЛОЖИТЕЛЯ, на хартиен носител, чрез отговорното лице по БЗР, необходимите документи, съгласно FM-HNSD-006-B Списък за проверка на документацията по безопасност и здраве, който е неразделна част от договор/поръчка за изпълнение.
26. ИЗПЪЛНИТЕЛЯТ предоставя Оценка на риска и Авариен план, разработени за дейностите, предмет на договора/поръчката, които са съобразени със спецификата на работното място и предоставените му Оценката на риска и Аварийния план на ВЪЗЛОЖИТЕЛЯ. ИЗПЪЛНИТЕЛЯТ е длъжен да извършва, в случай на необходимост, актуализация на Оценката си на риска.
27. ИЗПЪЛНИТЕЛЯТ е длъжен да определи служителите, които ще изпълняват работата по сключения договор/възложена поръчка/възлагателно писмо, съобразно изискванията за необходимите професионална квалификация и пригодност свързани с естеството на извършваните дейности и безопасността на труда. ИЗПЪЛНИТЕЛЯТ допуска до работа на работната площадка само квалифицирани служители, които не са употребили алкохол или друго упойващо вещество и са в добро здравословно състояние, позволяващо им изпълнение на задълженията  съобразно установените норми.
28. Отговорното лице по безопасност и здраве при работа на ИЗПЪЛНИТЕЛЯ упражнява постоянен контрол за спазване изискванията на нормативните разпоредби и вътрешните актове на ВЪЗЛОЖИТЕЛЯ по безопасността на труда, пожарна безопасност и опазване на околната среда.
29. ИЗПЪЛНИТЕЛЯТ се задължава да спазва Инструкцията за съвместна работа на съответното производство на ВЪЗЛОЖИТЕЛЯ.
30. ИЗПЪЛНИТЕЛЯТ осигурява изпълняването на разпорежданията на упълномощените от ВЪЗЛОЖИТЕЛЯ длъжностни лица по безопасност и здраве при констатирани нарушения на правилата за безопасна работа.
31. ИЗПЪЛНИТЕЛЯТ се задължава да приема фотоснимки и видеозаписи, като доказателство за констатирани нарушения на изискванията за здравословни и безопасни условия на труд от негови служители.
32. ИЗПЪЛНИТЕЛЯТ е длъжен да предостави работно и специално работно облекло и лични предпазни средства на своите служители съгласно Оценката на риска одобрена от ВЪЗЛОЖИТЕЛЯ. ИЗПЪЛНИТЕЛЯТ е длъжен да изисква от своите подизпълнители и доставчици осигуряването на работно и специално работно облекло и лични предпазни средства за техния персонал. Задължително е всички ЛПС да се поддържат в чисто състояние и да се подменят своевременно при изтичане на срок на годност или захабяване. 
33. ИЗПЪЛНИТЕЛЯТ поема цялата отговорност за правилното, сигурно и безопасно изпълнение на всички дейности, включени в договора/поръчката за изпълнение. ИЗПЪЛНИТЕЛЯТ се задължава да използва на работната площадка само изправни, обезопасени машини и преминали съответните технически прегледи съоръжения, оборудване и инструменти.
34. Загубите, причинени от влошаване качеството и удължаване сроковете на извършваните работи поради отстраняване на отделни служители или спиране работата на групи /бригади/ от служители поради допуснати нарушения на изискванията по безопасност на труда, пожарна безопасност и тези по опазване на околната среда, са за сметка на ИЗПЪЛНИТЕЛЯ.
35. Когато ИЗПЪЛНИТЕЛЯТ наеме от своя страна подизпълнители, той става техен координатор относно безопасността и здравето при работа, като поема отговорност те да отговарят и спазват нормативните изисквания в тази област. ИЗПЪЛНИТЕЛЯТ следва да предостави на ВЪЗЛОЖИТЕЛЯ копия от сключените споразумения за съвместно осигуряване на здравословни и безопасни условия на труд с наетите от негова страна подизпълнители.
36. ИЗПЪЛНИТЕЛЯТ е длъжен да разполага използваните от него елeктрически удължители и захранващи кабели на елeктрически уредби по начин, изключващ увреждането цялостта на изолацията им или водещ до спъване на хора.
37. Опасните зони на обекта и маршрутите за движение на хора и механизация се определят от ИЗПЪЛНИТЕЛЯ съгласувано с отговорно лице на ВЪЗЛОЖИТЕЛЯ.
38. ИЗПЪЛНИТЕЛЯТ е длъжен да почиства обекта от отпадъци, образувани в процеса на работата му, да ги събира разделно в указаните от ВЪЗЛОЖИТЕЛЯ съдове и извозва до определеното за това място за временно съхранение на отпадъци, подлежащи на рециклиране съгласно нормативните изисквания.
39. ИЗПЪЛНИТЕЛЯТ е длъжен да идентифицира наличието на опасни отпадъци образувани в процеса на работата му, като осигурява тяхното изнасяне, транспорт и депониране в съответствие със Закона за управление на отпадъците.
40. ИЗПЪЛНИТЕЛЯТ се задължава да извършва всички действия за ограничаване вредното въздействие върху околната среда в резултат на своята дейност.
41. ИЗПЪЛНИТЕЛЯТ се задължава незабавно да информира ВЪЗЛОЖИТЕЛЯ при възникване на инцидент, трудова злополука, аварийна ситуация, пожар или замърсяване на околната среда, както и да предприеме незабавно адекватни мерки за тяхното овладяване и ограничаване на последствията. В тридневен срок, ИЗПЪЛНИТЕЛЯТ трябва да представи анализ на причините за събитието с конкретни мерки за недопускане на повторно такова.

V. ЗАКЛЮЧИТЕЛНИ РАЗПОРЕДБИ

42.  Страните по настоящото споразумение се съгласяват да уреждат всички спорове, евентуално възникнали помежду им със споразумение. Споровете, които не могат да бъдат разрешени чрез споразумение, се решават в съответствие с действащото в Република България законодателство.
43. Страните могат да променят условията на настоящото споразумение при последващи промени на нормативната уредба или при съществени изменения на икономическите условия чрез допълнителни писмени споразумения.

Настоящото споразумение се състои от 5 (пет) страници и се състави и подписа в 2 (два) еднообразни екземпляра – по един за всяка от страните.



За ИЗПЪЛНИТЕЛЯ:                                                  
   
....................................................          
/подпис, печат/
Име                                                                             
Длъжност                                                                   

За ВЪЗЛОЖИТЕЛЯ:                                                  За ВЪЗЛОЖИТЕЛЯ:


..................................................................              ..................................................................
/подпис, печат/						/подпис, печат/
Име                                                                             Име
Длъжност                                                                   Длъжност        

